Public procurement notice: Prior Information Notice Without Call For Competition
Published: 2025-10-27
Buyer: Valtiokonttori
Country: FI
Region: FI1B1
Contract type: Services
CPV classification: 72000000 | 72221000: Business analysis consultancy services | 79000000
Submission deadline: 2025-12-31

Technical requirements: KOHTEEN KUVAUS

Valmisteilla olevan hankinnan kohteena on yritys-, luotto- ja valvomotietohakupalvelu Valtiokonttorin käyttöön. 

Valtiokonttori on valtiovarainministeriön (VM) hallinnon alainen virasto, joka vastaa valtion velanhoito-, sijoitus- ja rahoituspalveluista sekä valtion lainojen, takausten, takuiden ja korkotukien hallinnoinnista ja valvonnasta. Lisäksi se hoitaa valtion keskuskirjanpidon ja tilinpäätöksen valmistelun sekä vahingonkorvaus- ja etuusasiat. Valtiokonttori ylläpitää kuntien ja hyvinvointialueiden taloustietovarantoa, tuottaa valtionhallinnon analysointi- ja raportointipalveluja, hallinnoi EU:n elpymis- ja palautumistukivälinettä sekä ylläpitää sähköistä hankintailmoitusjärjestelmää

Valtiokonttori hallinnoi valtion myöntämiä lainoja, korkotukia ja valtiontakauksia sekä -takuita. Ajantasaista yritys-, luotto-, ja valvomotietoa tarvitaan päivittäin mm. maksatus- ja avustuspäätösten teossa sekä riskienhallinnassa. 

Valtiokonttorin tavoite on uusia nykyisin käytössä olevan kaltaiset
- yritys- ja luottotietohakupalvelu 
- valvomopalvelu 
- integraatio Microsoft Dynamics CRM järjestelmään

Palvelulla on noin 40 käyttäjää, joista pääkäyttäjinä toimii 2 käyttäjää.

Hankinnan kohteeseen sisältyy mahdollisesti myös pakotelistahakupalvelu.


YLEISTÄ

Huomioittehan, että kyseessä on ennakkoilmoitus (jäljempänä ilmoitus) eikä tällä ilmoituksella pyydetä vielä tarjouksia. 

Pyydämme tarjoamisesta kiinnostuneita yrityksiä ilmoittautumaan kilpailutusta koskevaan markkinavuoropuheluun. Ilmoittautumalla markkinavuoropuheluun tarjoamisesta kiinnostuneilla yrityksillä on mahdollisuus käydä hankintaa koskevaa vuoropuhelua hankintayksikön kanssa. 

Markkinavuoropuheluun osallistuminen tai osallistumatta jättäminen ei estä mahdolliseen hankintamenettelyyn osallistumista. Ilmoitus ei velvoita hankintayksikköä toteuttamaan varsinaista hankintamenettelyä. Kaikki tässä ilmoituksessa esitetyt tiedot ovat alustavia ja suuntaa-antavia ennakkotietoja. Tämä ilmoitus ei sido hankintayksikköä minkäänlaiseen ratkaisuun. 

Hansel Oy on tässä kilpailutuksessa konsultatiivisessa roolissa.


MARKKINAVUOROPUHELU

Markkinavuoropuhelu on tarkoitettu tarjoamisesta kiinnostuneille yrityksille ja se sisältää tarjouspyyntömateriaaliluonnosten kommentointia ennen lopullisen tarjouspyynnön julkaisua. Tarjouspyyntömateriaaliluonnosten kirjallisen kommentoinnin lisäksi Hankintayksikkö varaa mahdollisuuden tavata kiinnostuneita yrityksiä Teams-tapaamisissa. 


ILMOITTAUTUMINEN MARKKINAVUOROPUHELUUN

Pyydämme kilpailutuksessa tarjoamisesta kiinnostuneita yrityksiä ilmoittautumaan markkinavuoropuheluun ilmoittamalla seuraavat tiedot sähköpostitse osoitteeseen kilpailutus@hansel.fi otsikolla "VK/4262/2025 Valtiokonttorin yritys-, luotto- ja valvomotietohakupalvelu": 
• yrityksen nimi ja y-tunnus
• yhteyshenkilön nimi 
• yhteyshenkilön sähköpostiosoite. 
Pyydämme tekemään ilmoittautumisen viimeistään 6.11.2025, mutta ilmoittautuminen on mahdollista myös tämän jälkeen.

Ilmoittautuneiden henkilötietoja käytetään vain tähän kilpailutukseen liittyviin yhteydenottoihin. Henkilötietoja säilytetään vain kyseisen kilpailutuksen valmistelun ja mahdollisen siihen liittyvän tarjouskilpailun ajan.